Turecká líra

Turecká líra () je súčasná mena v Turecku a v Severocyperskej tureckej republike. Delí sa na 100 "kuruşov" ("kuruş"). Označuje sa ISO 4217 kódom "TRY".
Dejiny.
Z dôvodu cválajúcej inflácie, ktorá zasiahla Turecko v rokoch 1960 až 2004, bola pôvodná turecká líra značne znehodnotená. Z priemerne 9 lír za dolár počas druhej polovice 60. rokov prešla mena až ku približne 1,65 milióna lír za dolár v druhej polovici roku 2001. Tento vývoj predstavoval približne 38% medziročnú mieru inflácie. Premiér Recep Tayyip Erdoğan nazval tento problém "hanbou národa". Od 1. januára 2005 bola preto zavedená nová turecká líra.
V posledných rokoch sa Turecká líra stabilizovala a dokonca posilnila voči doláru a euru.
V druhej polovici decembra 2003 turecký parlament vydal zákon, ktorý povolil odstránenie šiestich núl z meny a vytvorenie novej líry. Zavedená bola 1. januára, 2005 a nahradila predošlú líru (ktorá zostala platná v obehu až do konca roku 2005) pri výmennom kurze 1 nová líra = 1 000 000 starých lír.
Oficiálny názov meny je "Turecká líra". Podľa centrálnej banky slovo "nová" (yeni) je iba "dočasné" označenie . Tlačová agentúra uviedla že "nová" bude z názvu odstránené 1. januára 2009. Ten istý zdroj tiež uvádza, že bankovky budú mať iné tvary a veľkosti, aby sa predišlo falšovaniu. Aj vydanie novej najvyššej nominálnej hodnoty, 200 lír, je naplánované na ten istý deň.
Mince.
Mince boli zavedené v roku 2005 v nominálnych hodnotách 1, 5, 10, 25 a 50 nových kuruşov a 1 nová líra. 1 nový kuruş je bronzový a 5, 10 a 25 nových kuruşov je medeno-niklových. 50 nových kuruşov a 1 nová líra sú bimetalické. Na všetkých minciach je vyobrazený Mustafa Kemal Atatürk.
K nevôli Európskej centrálnej banky veľkosti a kompozícia mincí 50 nových kuruşov a 1 nová líra očividne pripomínajú €1 a €2 mince. (Obrazové porovnanie mince 1 YTL a €2 ) Toto by mohlo spôsobiť v eurozóne zmätok. Taktiež to spôsobuje problémy pre prevádzkovateľov predajných automatov (najmä na letiskách) v eurozóne, keďže veľa predajných automatov akceptuje zároveň mince 1 nová líra ako aj €2 mince. Keďže €2 majú zhruba štyrikrát vyššiu hodnotu, predajné automaty museli byť na náklady svojich prevádzkovateľov zmodernizované.
Najnovšia emisia mincí.
S platnostou od 1. januára 2009, bol prívlastok "nová" z Druhej líry odstránený, a do obehu boli dané nové mince bez oznacenia "yeni" s nomimálom 1, 5, 10, 25, 50 kuruş a 1 líra.
Bankovky.
Bankovky vydané v roku 2005 a označované centrálnou bankou ako "Emisná skupina E-8", majú nominálne hodnoty 1, 5, 10, 20, 50 a 100 nových lír. Zatiaľ čo prvé štyri nominálne hodnoty sú náhradou za predchádzajúce bankovky a majú veľmi podobný dizajn, bankovky 50 a 100 nových lír nemali v predchádzajúcej mene ekvivalenty. Na všetkých bankovkách je vyobrazený Mustafa Kemal Atatürk v rôznych etapách života a tiež obrázky významných budov a miest Turecka. Nová séria bankoviek, "Emisná skupina E-9" bude spustená do obehu 1. januára 2009. Skupina E-8 stratí platnosť 31. decembra 2009 (i keď bude stále zameniteľná v pobočkách Centrálnej banky až do 31. decembra 2019). Bankovky E-9 ponesú názov "líra" namiesto názvu "nová líra" a je možné že bude vydaná aj 200 lírová nominálna hodnota.
Najnovšia emisia bankoviek.
Devizový zákon č. 5083 určil odstránenie označenia "nový" z platidiel k 1. januáru 2009. Bankovky vydané v roku 2009 a označované centrálnou bankou ako "Emisná skupina E-9", majú teda označenie "turecká líra" a nominálne hodnoty 5, 10, 20, 50 a 100, 200 lír.